ÆNDRINGSSKRIVELSE NR. 1 TIL DET FORELØBIG BUDGETFORSLAG FOR 2012

OVERSIGT OVER UDGIFTER EFTER SEKTION Sektion III - Kommissionen

Under henvisning til:

- traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

- udkastet til Den Europæiske Unions almindelige budget for regnskabsåret 2012 forelagt af Kommissionen den 26. maj 2011[2]

- den fælles meddelelse om en ny tilgang til nabolande i forandring[3] og finansieringsoversigt hertil

- den fælles meddelelse om partnerskab for demokrati og fælles velstand[4]

forelægger Europa-Kommissionen herved ændringsskrivelse nr. 1 til det foreløbige budgetforslag for regnskabsåret 2012 af de årsager, der er anført i nedenstående begrundelse.

INDHOLDSFORTEGNELSE

1. INDLEDNING 3

2. STYRKELSE AF DET EUROPÆISKE NABOSKABS- OG PARTNERSKABSINSTRUMENT 3

2.1. BAGGRUND OG OVERBLIK 3

2.2. ANVENDELSE AF SUPPLERENDE FINANSIERING 5

2.3. STØTTEMODTAGERE 5

2.4. KILDER TIL SUPPLERENDE FINANSIERING 6

2.4.1. Budget for 2011 6

2.4.2. Budgetforslag for 2012 6

2.4.3. 2013 Finansiel programmering 7

3. KONKLUSION 8

4. OVERSIGT EFTER UDGIFTSOMRÅDER I DE FINANSIELLE OVERSLAG 9

OVERSIGT OVER UDGIFTER EFTER SEKTION

Ændringerne i oversigten over indtægter og udgifter efter sektion findes på EUR-Lex ( http://eur-lex.europa.eu/budget/www/index-en.htm ). En engelsk sprogudgave af disse oversigter efter sektion er vedlagt som budgetbilag til information.

INDLEDNING

Denne ændringsskrivelse nr. 1 til budgetforslaget for 2012 dækker følgende:

- en forhøjelse på 400 mio. EUR i forpligtelsesbevillinger til supplerende foranstaltninger i EU's nabolande som opfølgning af den nyligt vedtagne fælles meddelelse " En ny tilgang til nabolande i forandring"[5] : 395,5 mio. EUR til Det Europæiske Naboskabs- og Partnerskabsinstrument (ENPI) og 4,5 mio. EUR til Det Europæiske Instrument for Demokrati og Menneskerettigheder (EIDHR);

- den hermed forbundne omfordeling af 104,1 mio. EUR i betalingsbevillinger fra andre programmer inden for udgiftsområde 4: 102,8 mio. EUR til ENPI og 1,3 mio. EUR til EIDHR. De samlede betalingsbevillinger påvirkes ikke.

Forhøjelsen af forpligtelsesbevillingerne på 400 mio. EUR dækkes af margenen under udgiftsområde 4 (246,7 mio. EUR), og af mobilisering af fleksibilitetsinstrumentet (153,3 mio. EUR).

STYRKELSE AF DET EUROPÆISKE NABOSKABS- OG PARTNERSKABSINSTRUMENT

Baggrund og overblik

Den strategiske revision af den europæiske naboskabspolitik (ENP), der blev påbegyndt sidste år, afdækkede områder, hvor politikken i høj grad kan styrkes. Revolutionerne og omvæltningerne i det sydlige Middelhavsområde og de store forhåbninger om politisk og økonomisk forandring, som befolkningen i disse lande har givet udtryk for, betyder, at EU's støtte er endnu vigtigere end tidligere, og viser, at der er områder, hvor EU og partnerlandene kan og bør skabe bedre resultater. EU er desuden fortsat fast besluttet på at yde vedvarende støtte til demokratiserings- og reformprocessen i alle nabolande, både mod øst og mod syd.

Meddelelsen om "en ny tilgang til nabolande i forandring" indeholder forslag, som udspringer af den strategiske revision af den europæiske naboskabspolitik, og beskriver i forbindelse hermed tilgangen til Østeuropa og det sydlige Kaukasus via den fortsatte gennemførelse af det østlige partnerskab og tilgangen til det sydlige Middelhavsområde via det nye " partnerskab for demokrati og delt velstand"[6]. Med tilbuddet om "demokrati og fælles velstand" forsøger EU især at støtte den demokratiske udvikling, der er påbegyndt i Egypten og Tunesien, og som kan sprede sig til andre lande i det sydlige Middelhavsområde.

Den fælles meddelelse foreslår indførelse af en ny tilgang til naboskabspolitikken og påpeger, at der er behov for yderligere midler til regionen på op til 1 242 mio. EUR indtil 2013 fra forskellige kilder.

Det foreslås, at bevillingsrammen for ENPI[7] forhøjes med 751 mio. EUR i perioden 2011 – 2013 og at det europæiske instrument for demokrati og menneskerettigheder ((EIDHR) forhøjes med 4,5 mio. EUR i 2012. Ca. 355,5 mio. EUR skal omfordeles fra andre instrumenter, herunder de tilsvarende udgifter til administrativ støtte.

Nedenstående tabel viser de programmer, der skal forhøjes, de supplerende ekstra midler til regionen samt en oversigt over finansieringskilder i perioden 2011-2013. Virkningen for de enkelte poster fremgår af budgetbilaget.

(Forpligtelsesbevillinger i mio. EUR)

Oversigt: finansiering af ENP-revision over EU-budgettet - 2011-2013 |

2011 | 2012 | 2013 | I alt |

1. Forhøjelser, heraf: | 85,460 | 400,000 | 270,000 | 755,460 |

ENPI | 85,460 | 395,500 | 270,000 | 750,960 |

EIDHR | 4,500 | 4,500 |

2. Anvendelse af anden ekstern bistand og interventionsinstrumenter til ENP-regionen, heraf: | 22,700 | 60,000 | 160,000 | 247,200 |

EIDHR & ikke-statslige aktører inden for rammerne af instrumentet for udviklingssamarbejde | 12,700 | 12,700 |

Makrofinansiel bistand | 50,000 | 50,000 | 100,000 |

Stabilitetsinstrument | 10,000 | 10,000 | 20,000 | 40,000 |

Garantifond for EIB-lån | 90,000 | 90,000 |

SUBTOTAL (1+ 2) | 108,160 | 460,000 | 430,000 | 998,160 |

3. Genanvendelse af EIB's tilbageførsler | 174,000 | 35,000 | 35,000 | 244,000 |

YDERLIGERE MIDLER TIL REGIONEN, I ALT (1 + 2 + 3) | 282,160 | 495,000 | 465,000 | 1 242,160 |

Finansieringskilder: | 85,460 | 400,000 | 270,000 | 755,460 |

Margen under udgiftsområde 4n | 246,656 | 246,656 |

Fleksibilitetsinstrument | 153,344 | 153,344 |

Genanvendelse, heraf | 85,460 | 270,000 | 355,460 |

Instrument for udviklingssamarbejde (DCI) | 51,000 | 100,000 | 151,000 |

Bidrag til EBRD | 34,460 | 34,460 |

Førtiltrædelsesinstrumentet | 60,000 | 60,000 |

Stabilitetsinstrumentet | 70,000 | 70,000 |

Øvrige, især FUSP | 40,000 | 40,000 |

Supplerende finansiering fra nødhjælpsreserven, heraf: | 65,000 | 65,000 |

Instrumentet for humanitær bistand | 60,000 | 60,000 |

Civilbeskyttelsesinstrumentet i tredjelande | 5,000 | 5,000 |

I ALT | 347,160 | 495,000 | 465,000 | 1 307,160 |

Denne ændringsskrivelse vedrører tranchen for 2012 af den forhøjelse, der er nødvendig for at gennemføre en ny tilgang til den europæiske naboskabspolitik, og ændrer de relevante budgetposter i budgetforslaget for 2012 i overensstemmelse hermed, idet der tilføjes 400 mio. EUR i forpligtelsesbevillinger til ENPI og EIDHR. På grund af tidsfrister og usikkerhedsmomenter i forbindelse med betingelserne for gennemførelsen foreslår Kommissionen, at 120,1 mio. EUR omfordeles fra betalingsbevillinger, der allerede er opført i budgetforslaget for 2012 (se budgetbilag). Kommissionen kan om nødvendigt og afhængigt af absorptionskapaciteten i regionen anmode om yderligere betalingsbevillinger i årets løb via overførsler og/eller et ændringsbudget.

Kommissionen fremsender særskilt forslag om omfordeling af bevillingerne i budgettet for 2011 til ENPI.

De retlige rammer for det europæiske naboskabs- og partnerskabsinstrument (ENPI) er velegnede til at håndtere alle de nye samarbejdsforanstaltninger, der er udpeget i revisionen. Den foreslåede forhøjelse er i overensstemmelse med punkt 37 i den interinstitutionelle aftale om budgetdisciplin og forsvarlig økonomisk forvaltning[8], da den afspejler " nye omstændigheder af objektiv og varig karakter, som kan begrundes særskilt og detaljeret, idet der tages hensyn til de resultater, der er opnået ved programmets gennemførelse, især på grundlag af evalueringer".

Anvendelse af de ekstra midler

Der ydes finansiel støtte for yderligere at styrke partnerskabet med befolkninger i regionen, støtte bærbar og inklusiv vækst, dække nye behov som følge af den demokratiske udvikling i partnerlandene, fremme virkeliggørelsen af millenniumudviklingsmålene og finansiere de nye initiativer, der træffes på basis af denne revision, især inden for partnerskab med samfundet, udvikling af landdistrikter og regioner.

De nye aktiviteter, der udspringer af revisionen, består af tre overordnede komponenter:

Komponent 1 - Demokratisk udvikling og institutionsopbygning

Støtte demokratiseringen og institutionsopbygningen gennem det omfattende program for institutionsopbygning og andre relevante tiltag, som vedrører de institutioner, der er afgørende i demokratiske samfund, og støtte den demokratiske reform af sikkerhedssektoren. De forventede resultater omfatter større respekt for menneskerettigheder og grundlæggende frihedsrettigheder, en mere demokratisk regeringsførelse, et mere uafhængigt og effektivt retsvæsen, mindre korruption, en mere demokratisk kontrol med sikkerhedssektoren, øget mobilitet i tilknytning til en bedre grænsekontrol og migrationsforvaltning samt lovgivning, der i højere grad er i tråd med EU-lovgivningen.

Komponent 2 - Opbygning af et stærkere partnerskab med befolkningen ved at styrke kontakten mellem studerende, forskere og unge, eksempelvis gennem øget mobilitet for studerende og universitetslektorer inden for universitetspartnerskaber (Erasmus Mundus), struktureret samarbejde med henblik på modernisering af universiteter (Tempus), skolesamarbejde, som indledes med iværksættelse af EU's eTwinning-program og øget kontakt blandt unge.

Komponent 3 - Bæredygtig og inklusiv vækst og økonomisk udvikling

Fremme bæredygtig og inklusiv vækst ved at støtte små og mellemstore virksomheder og rette op på de økonomiske og sociale uligheder i partnerlandene gennem "pilotprogrammer", der tager udgangspunkt i EU's samhørighedspolitik og politik for udvikling af landdistrikter.

Ud over ENPI kanaliseres EU's budgetstøtte til regionen også gennem EIDHR, hvilket giver mulighed for at yde direkte økonomisk støtte til aktører i civilsamfundet, f.eks. menneskerettighedsforkæmpere og ikke-statslige organisationer (Ngo'er). Det foreslås at tilføre yderligere 4,5 mio. EUR til kapitel 19 04 (EIDHR) i det foreløbige budgetforslag for 2012 for at støtte civilsamfundet under demokratiseringsprocessen.

Modtagere

EU forsøger navnlig med forslaget om et partnerskab for demokrati og fælles velstand at støtte den demokratiske udvikling, der er påbegyndt i Egypten og Tunesien, og som kan sprede sig til andre lande. Hvis disse lande skal sikre en målrettet gennemførelse af demokratiseringsprocessen, har de behov for støtte til at reformere deres institutioner og få gang i den økonomiske vækst på ny. Befolkningen i landene skal også forstå, at EU er parat til at hjælpe i denne udfordrende og vanskelige forandringsproces.

Medens alle partnerlande vil nyde gavn af aktiviteterne for at styrke "partnerskabet med samfundet" (komponent 2), tildeles støtten under de to andre komponenter på basis af en "noget-for-noget"-tilgang baseret på gensidig ansvarlighed.

Øget støtte fra EU afhænger derfor af de fremskidt, der er gjort med henblik på opbygning og konsolidering af demokrati og respekt for retsstatsprincippet. Jo flere og hurtigere fremskridt et land gør i indsatsen for at gennemføre interne reformer, des mere støtte vil det modtage fra EU, herunder støtte fra EU's budget. Disse støttetilsagn vil blive afpasset efter hver enkelt lands behov og den regionale sammenhæng. Det vil ses, at meningsfyldte reformer indebærer betydelige startomkostninger. Med hensyn til de lande, som ikke gennemfører reformer, vil EU genoverveje sin støtte eller endog reducere denne.

De ekstra bevillinger opføres

- under kapitel 19 08 i budgetposten for finansielt samarbejde med ENP middelhavsregionen (308,75 mio. EUR under konto 19 08 01 01 og ENP Øst (75 mio. EUR under konto 19 08 01 03), og de afspejler det øgede behov i forbindelse med den demokratiske udvikling i den sydlige middelhavsregion. For så vidt som de nye konditionalitetsprincipper – differentiering og "noget-for-noget" – kræver det, kan fordelingen af midler imidlertid tilpasses gennem overførsler under budgetgennemførelsen. ENPI-forhøjelsen omfatter desuden udgifter til administrativ forvaltning (konto 19010402) på 11,75 mio. EUR

- under budgetposten for EIDHR (artikel 190401) til dækning af de særlige initiativer vedrørende støtte til de demokratiske ændringer i nabolandene mod syd (4,5 mio. EUR).

Kilder til supplerende finansiering

De ekstra midler til regionen tilvejebringes gennem omfordeling eller omprogrammering inden for de nuværende instrumenter for eksterne relationer kombineret med den foreslåede anvendelse af den disponible margen under udgiftsområde 4 i den flerårige finansielle ramme og mobiliseringen af fleksibilitetsinstrumentet i 2012.

Budget for 2011

I 2011 vil størstedelen af de ekstra 85,5 mio. EUR blive tilvejebragt via overførsel af bevillinger fra Instrumentet for Udviklingssamarbejde (51 mio. EUR) og via nedsættelse af EU's bidrag til Den Europæiske Bank for Økonomisk Genopbygning og Udvikling (EBRD) (34,5 mio. EUR).

Foreløbigt budgetforslag for 2012

I 2012 bliver de yderligere 400 mio. EUR, som der anmodes om i denne ændringsskrivelse, dækket af:

- En disponibel margen under udgiftsområde 4 (246,7 mio. EUR). En del af den nuværende margen i det foreløbige budgetforslag for 2012 blev tilvejebragt ved at nedskære beløb, der oprindeligt var programmeret for 2012 til Instrumentet for Udviklingssamarbejde (89 mio. EUR), Førtiltrædelsesinstrumentet (60 mio. EUR) og Stabilitetsinstrumentet (60 mio. EUR). De nødvendige betalingsbevillinger vil også blive omfordelt fra disse programmer.

- Fleksibilitetsinstrumentet – et beløb på 153,3 mio. EUR.

Som nævnt i den politiske præsentation af overslagene for 2012 blev de oprindeligt planlagte forhøjelser af nogle aktioner, f.eks. under DCI, IPA og stabilitetsinstrumentet, i et vist omfang nedjusteret på basis af resultatindikatorer, f.eks. forsinket gennemførelse, manglende absorptionsevne og mangel på klart definerede behov.

Det har især vist sig, at det ved screeningen af landeprogrammer som led i DCI-instrumentet var muligt at identificere en række mulige nedsættelser i de flerårige nationale vejledende programmer, især i Latinamerika og Asien.

Betydningen af de begivenheder, der udfolder sig i nabolandene og EU's behov og interesse i at reagere korrekt i forhold til disse begivenheder berettiger i fuldt omfang, at hele margenen på 246,7 mio. EUR anvendes til dette formål. Det resterende hul i finansieringen dækkes via fleksibilitetsinstrumentet.

Finansiel programmering for 2013

I 2013 er det planlagt, at yderligere 270 mio. EUR tilvejebringes via omfordeling af midler fra Instrumentet for Udviklingssamarbejde (100 mio. EUR), Førtiltrædelsesinstrumentet (60 mio. EUR), Stabilitetsinstrumentet (70 mio. EUR) og omfordeling fra andre instrumenter, især den fælles udenrigs- og sikkerhedspolitik (40 mio. EUR)[9].

Den foreslåede omfordeling indebærer ikke nogen reduktion i den officielle udviklingsbistand. Det sikres, at de omfordelte midler, selv om de anvendes og udbetales under et andet retsgrundlag, fortsat vil være kraftigt fokuseret på de primære og overordnede mål i forordning 1905/2006 om DCI (art. 2), dvs. "udryddelse af fattigdom i partnerlande og -regioner inden for rammerne af bæredygtig udvikling, herunder en indsats for at realisere millenniumudviklingsmålene, samt fremme af demokrati, god regeringsførelse og respekt for menneskerettighederne og retsstatsprincippet".

2.5 Supplerende finansiering ud over finansiering fra ENPI og EIDHR

Som nævnt ovenfor vil gennemførelsen af det nye tiltag for naboskabspolitik baseret på gensidig ansvarlighed og en fælles tilslutning til universelle værdier som menneskerettigheder, demokrati og retsstatsprincippet kræve yderligere midler på op til 1 242 mio. EUR indtil 2013. Ud over ovennævnte forhøjelse af rammebeløbene til ENPI og EIDHR vil de nye midler til regionen omfatte:

- anvendelse af midler fra temainstrumenter inden for rammerne af de beløb, der allerede er opført på budgettet og programmeret til EIDHR (8,9 mio. EUR for 2011-2012 er allerede afsat), og fra andre programmer, f.eks. temaprogrammet for ikke-statslige aktører (NSA) inden for rammerne af instrumentet for udviklingssamarbejde (3,8 mio. EUR);

- anvendelse af stabilitetsinstrumentet (40 mio. EUR)[10];

- etablering af en lånegarantifond, der kan stille den fornødne garanti (90 mio. EUR) for et EIB-lån på endnu 1 mia. EUR til andre foranstaltninger i de sydlige nabolande[11];

- anvendelse af instrumentet for makrofinansiel bistand (100 mio. EUR)[12],

- bemyndigelse af Den Europæiske Investeringsbank (EIB) til at genanvende tilbageførsler fra tidligere transaktioner i forbindelse med kapitalinvesteringer i SMV (244 mio. EUR). Det kræver, at Rådet vedtager den foreslåede ændring af artikel 23 i ENPI-forordningen.

Sideløbende hermed sættes der i de nuværende nationale vejledende programmer fornyet fokus på vigtige målsætninger i det nye partnerskab og 150 mio. EUR omfordeles inden for ENPI-rammen til den nye ENP-civilsamfundsfacilitet og andre foranstaltninger for at fremme et stærkere partnerskab med samfundene.

På området for kriseintervention er der mobiliseret yderligere midler, ud over de programmerede beløb, for at afhjælpe flygtningekrisen i Libyen.

I 2011 er nødhjælpsreserven blevet anvendt til at supplere budgettet for humanitær bistand til dette formål med 30 mio. EUR i årets begyndelse. Der er fremsat forslag om endnu en tranche på 30 mio. EUR ved hjælp af overførsel fra reserven.

KONKLUSION

Ændringsskrivelse nr. 1 til det foreløbige budgetforslag for 2012 dækker følgende:

- en forhøjelse på 400 mio. EUR i forpligtelsesbevillinger til dækning af yderligere foranstaltninger i EU's nabolande som opfølgning af den nyligt vedtagne fælles meddelelse " En ny tilgang til nabolande i forandring "[13]: 395,5 mio. EUR til det europæiske naboskabs- og partnerskabsinstrument (ENPI) og 4,5 mio. EUR til det europæiske instrument for demokrati og menneskerettigheder (EIDHR);

- den hermed forbundne omfordeling af 104,1 mio. EUR i betalingsbevillinger fra andre programmer inden for udgiftsområde 4: 102,8 mio. EUR til ENPI og 1,3 mio. EUR til EIDHR. De samlede betalingsbevillinger, der anmodes om i budgetforslaget for 2012, berøres ikke heraf.

Kommissionen foreslår, at forhøjelsen på 400 mio. EUR i forpligtelsesbevillinger dækkes via den disponible margen under udgiftsloftet for udgiftsområde 4 (246,7 mio. EUR), og via mobilisering af fleksibilitetsinstrumentet (153,3 mio. EUR).

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME

Finansiel ramme Udgiftsområde/underudgiftsområde | Finansiel ramme - 2012 | Foreløbigt budgetforslag for 2012 | Ændringsskrivelse nr. 1/2012 | FB 2012 + Ændringsskrivelse nr. 1/2012 |

| FB |BB |FB |BB |FB |BB |FB |BB | | 1. BÆREDYGTIG VÆKST | | | | | | | | | |1a. Konkurrenceevne for vækst og beskæftigelse |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1b. Samhørighed for vækst og beskæftigelse |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | I alt | 67 614 000 000 | |67 962 476 893 |57 700 934 008 | | |67 962 476 893 |57 700 934 008 | | Margen 1 | | |151 523 107 | | | |151 523 107 | | | 2. BESKYTTELSE OG FORVALTNING AF NATURRESSOURCER | | | | | | | | | |Heraf markedsrelaterede udgifter og direkte betalinger |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | I alt | 60 810 000 000 | |60 158 443 305 |57 948 376 981 | | |60 158 443 305 |57 948 376 981 | | Margen 2 | | | 651 556 695 | | | | 651 556 695 | | | 3. EU-BORGERSKAB, FRIHED, SIKKERHED OG RETFÆRDIGHED | | | | | | | | | | |1 406 000 000 | |1 340 381 000 |868 333 500 | | |1 340 381 000 |868 333 500 | |3b. EU-borgerskab3 |699 000 000 | |683 471 000 |645 659 400 | | |683 471 000 |645 659 400 | | I alt | 2 105 000 000 | |2 023 852 000 |1 513 992 900 | | | 2 023 852 000 |1 513 992 900 | | Margen | | |81 148 000 | | | | 81 148 000 | | | 4. EU SOM GLOBAL AKTØR 4 | 8 997 000 000 | |9 009 280 576 |7 293 724 333 |400 000 000 | |9 409 280 576 |7 293 724 333 | | Margen | | | 246 656 424 | | | | -153 343 576 | | | 5. ADMINISTRATION 5 | 8 670 000 000 | |8 281 389 366 |8 281 684 366 | | | 8 281 389 366 |8 281 684 366 | | Margen | | | 472 610 634 | | | | 470 610 634 | | | I alt | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Margen | | |1 603 494 860 |8 815 287 412 | | |1 201 494 860 |8 815 287 412 | |1 Den Europæiske Fond for Tilpasning til Globaliseringen indgår ikke i beregn ingen af margenen under udgiftsområde 1a.

2 Efter overførsel fra graduering til udvikling af landdistrikter og fra bomuld og vin til omstrukturering i de respektive regioner (3 150,4 mio. EUR).

3 Beløbet for EUSF opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

4 Margenen for udgiftsområde 4 for 2012 tager ikke hensyn til bevillingerne vedrørende nødhjælpsreserven (258,9 mio. EUR). 153,3 mio. EUR over loftet finansieres ved mobilisering af fleksibilitetsinstrumentet.

5 Ved beregningen af margenen under loftet for udgiftsområde 5 er der taget hensyn til fodnote (1) i den finansielle ramme for 2007-2013 med et beløb på 84 mio. EUR for personalets bidrag til pensionsordningen.

[1] EFT L 248 af 16.9.2002, s. 1.

[2] KOM(2011) 300.

[3] KOM(2011) 303.

[4] KOM(2011) 200.

[5] KOM (2011) 303.

[6] KOM(2011) 200.

[7] Disse bevillinger supplerer de 5 700 mio. EUR, der er afsat i den nuværende finansielle programmering til det europæiske naboskabs- og partnerskabsinstrument i 2011-2013.

[8] EUT C 139 af 16.6.2006.

[9] Som iværksættes efter forslag fra den høje repræsentant og i overenstemmelse med de særlige regler for FUSP-budgettet.

[10] Det nøjagtige beløb, der skal mobiliseres under stabilitetsinstrumentet, afhænger af, om der udvælges egnede projekter. Hvis disse projekter andrager under 40 mio. EUR, overføres det resterende beløb til ENPI.

[11] Hvis Rået og Parlament bliver enige om også at forhøje loftet for de østlige lande i forbindelse med midtvejsrevisionen af EIB's eksterne mandat, vil de nødvendige midler blive tilført til garantifonden. Det anføres, at de nødvendige midler tilføres over en årrække begyndende i 2013 i overensstemmelse med forordningen om garantifonden (Rådets forordning (EF, Euratom) nr. 480/2009.

[12] Det nøjagtige beløb, der skal mobiliseres under instrumentet, afhænger af finansieringsbehovet i de lande, der er berettigede til makrofinansiel bistand; og som identificeres på baggrund af de økonomiske stabiliserings- og reformprogrammer, der er gennemført med støtte fra IMF. Hvis beløbet til disse MFA-programmer til regionen andrager under 100 mio. EUR kan det resterende beløb overføres til ENPI.

[13] KOM(2011) 303.